《雨饮无肴》
宋代·董嗣杲

昉见岁律更，不觉春醉厌。
都来九十日，多被风雨占。
鸣鸠肯停九，谁测阴晴验。
欲问陌上花，花枝无绝艳。
东风吹柳烟，羃绿波潋滟。
客子痴不归，挂壁羞琴剑。
独有游山盟，未能得断念。
夜饮叹百拙，饤坐果肴欠。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。